JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Jeruusalemma konsulaat endiselt Bideni eesmärgiks
Kas valitsuskoalitsioon variseb kokku?
Prantsusmaal kasvab neonatsism
Nädala eest korraldatud briifingul
paluti USA Välisministeeriumi esindajal kommenteerida raporteid,
mille järgi ollakse püsivalt loobutud plaanidest
Ida-Jeruusalemmas taas konsulaat avada.
"Oleme endiselt pühendunud Jeruusalemmas konsulaati avama,"
vastas Ned Price.
"Usume endiselt, et see võib olla meie riigile tähtsaks viisiks
palestiinlastega asjaajamisel ja neile toe pakkumisel.
Jätkame ka vastavaid arutelusid
oma Iisraeli ja palestiinlastest partneritega,
ning ka Kongressi liikmetega.
Hetkel on meil Jeruusalemmas
Palestiina asjade büroos töötanud ja sellele pühendunud kolleegide tiim,
kes keskendub interaktsioonile palestiinlaste ja nende sihtidega."
Palestiina asjade osakond töötas varem suursaatkonnast sõltumata
Palestiina omavalitsuse diplomaatilise esindusena
Jeruusalemma idaosas,
kuni president Trump selle 2019. a sulges
ning Jeruusalemma uude saatkonda kolis
ja USA suursaadiku egiidi alla seadis.
USA-l pole juriidilisi volitusi
rajada või laiendada konsulaati Jeruusalemma ilma Iisraeli loata.
See on rahvusvaheline õigus,
kuid Bideni välisministeerium püüab kasutada üht seaduseauku
Palestiina konsulaadi avamiseks Jeruusalemmas,
mida nad ei saanud teha kõneluste abil Iisraeli valitsusega.
See pole illegaalne, kuid Iisraeli suhtes äärmiselt lugupidamatu,
rääkisid Iisraeli diplomaatilised allikad.
Jeruusalemma ringkonnakohus nõrgendas endise peaministri
Benjamin Netanyahu altkäemaksusüüdistust,
kui ei rahuldanud prokuröri palvet muuta üht süüdistuse kohta.
Kohtunike otsus johtus tunnistustest, mis näitasid, et ühe võtmetunnistaja
ja toonase peaministri vaheliseks väidetud vestlus
ei saanud toimuda kohe pärast seda,
kui antud tunnistaja nimetati side- ministeeriumi juhiks, nagu riik väidab.
Väidetavalt andis peaminister tollel koosolekul
tunnistaja Filberile korralduse anda eriabi sidefirma Bezeqi juhile
vastutasuks soodsa meediakuvandi eest.
Kohtunikud ei rahuldanud prokuröri palvet muuta süüdistuse kuupäeva
ja tühistasid sellega mainitud altkäemaksuintsidendi tuuma.
See oli juba teine märkimisväärne võit Netanyahu juristidele
tolles nelja süüdistust puudutavas kohtuprotsessis,
ning tema soosing järgmise valitsuse moodustajana kasvab pidevalt.
Räägitakse, et praeguse koalitsioonivalitsuse justiitsminister,
Uue Lootuse partei juht Gideon Sa'ar olevat pidanud ebaametlikke kõnelusi
kas Likudi naasmise teemal
või tema partei võimaliku ühinemise teemal uue valitsusega,
ilma parlamendi laialisaatmise ja uute valimisteta.
Kuigi Sa'ar eitab kõnelusi Likudiga, ütleb ta, et praeguse valitsuse ajal
tuleb korraldada asundustega seotud tsiviilseaduse uuendamise hääletus.
Tema sõnul variseb koalitsioon kokku, kui ei kinnita direktiivi,
mis annab Iisraelile jurisdiktsiooni Läänekaldal elavate iisraellaste üle.
Direktiiv kiidetakse heaks iga viie aasta tagant
alates 1967. aastast.
Selle praegune kehtivusaeg lõpeb juuni lõpus.
Hääletust seaduseelnõu suhtes on iga nädal edasi lükatud,
sest Araabia Ühendnimekirja kuuluva Ra'ami
ja vasakpartei Meretzi esindajate sõnul nad seda ei toeta.
Justiitsminister ütleb, et need, kes keelduvad seadust toetamast,
ohustavad koalitsiooni tegevust.
Sa'ar tõdes sedagi, et praegune valitsus
on endiselt vähem halb variant, kuid see peab suutma ka valitseda.
Ebaametlikel andmetel
saaks Gideon Sa'arist Likudi juhitud valitsuse välisminister
ja teisedki tema Uue Lootuse partei rahvaesindajad saaksid tippameteid.
Nii raporteeris mõne päeva eest Iisraeli Kanal12.
Valges Majas, Washingtonis korraldati riikliku julgeoleku nõunike kohtumine
vaid päev pärast seda, kui Iisraeli Õhujõudude massiivsed õppused
simuleerisid rünnakuid Iraani tuumarajatistele.
Mõlema riigi tippametnikud lubasid koordineerida jõupingutusi
Iraani tuumapürgimuste takistamiseks
ja Iraani agressiivse regionaalse tegevuse kärpimiseks,
tõdeti USA ja Iisraeli strateegilise nõuandva töögrupi ühisavalduses
pärast mainitud koosolekut.
Lubadus anti päev pärast seda,
kui kümned Iisraeli Õhujõudude hävitajad
sooritasid õhumanöövreid Vahemere idaosa kohal,
simuleerides rünnakuid Iraani tuumarajatiste pihta.
Iisraeli Õhujõudude avalduse järgi
hõlmasid õppused pikamaalendudega seotud kütusetankimist õhus
ja kaugete objektide ründamist.
Õppustel osales Kanal13 sõnul üle saja lennuki
ja ka mereväe allveelaevu.
Raporti väitel tangiti reaktiivlennukeid simulatsiooni ajal kaks korda,
kui need tiirutasid Küprose ümber
ja sooritasid näilisi õhurünnakuid Iisraeli territooriumil.
Samal ajal oli õhujõudude helikopterite otsimis- ja päästeüksus
valmis aitama piloote, kes võisid olla sunnitud oma lennukeid maha jätma.
Prantsusmaal vahistati neli neonatsi
juutide jahtimise plaanimises jalgpallimatši ajal.
Mainitud mehed olid keskealised
ja seotud paremäärmuslike neonatsirühmitustega.
Nad olid oma sõnul
plaaninud jahtida juute jalgpallimatšil Strasbourgis.
Neid Prantsusmaal, Elsassi lähistel elavaid mehi
süüdistatakse märkimisväärse hulga
juutide vastu mõeldud relvade omamises ja hankimises,
ütles kohalik süüdistaja.
Prantsuse politsei konfiskeeris vahistamise ajal
18 seaduslikku ja 23 ebaseaduslikku relva
ning tõeliselt suure koguse kuule ja neonatsismi teemalist kirjandust.
Nad vahistati enne, kui neil õnnestus oma rünnak teoks teha.
Ameerika Juudikomitee AJC veebruarikuises küsitluses
arvas enamik Prantsusmaa juute üksmeelselt,
et antisemitism on Prantsusmaal ulatuslikult levinud ja üha kasvab.
Prantsuse juudikogukonna tähtsaima uurimisrühmituse SPCJ teatel
tihenesid antisemiitlikud intsidendid Prantsusmaal mullu lausa 75 %,
võrreldes eelnenud aastaga.
SPCJ dokumenteeris mullu ligi 600 juutidevastast vihakuritegu
ja üksnes füüsiliste kallaletungide arv kasvas ligi 40 %,
võrreldes eelnenud aastaga.
Enamik mainitud AJC küsitlusele vastanud juutidest
ja ka laiem avalikkus on ühel meelel sellegi suhtes,
et antisemitism on täna Prantsusmaal juba tõsine mureteema.
Lasersüsteem, mida Iisrael on arendanud
vaenlase rakettide ja lühimaa tuvastamiseks ja hävitamiseks,
ei muuda rakette üksnes tõhutuiks,
vaid ajab pankrotti ka Iisraeli vaenlased,
rääkis peaminister Naftali Bennett mõne päeva eest meediale.
Bennetti märkused kõlasid visiidil Rafaeli relvatehasesse Haifas,
mis oli üks Iisraeli juhtettevõtteid teedrajava süsteemi arendamises.
Süsteem oskab eristada granaadiheitja laenguid,
droone ja rakette,
tõdes Bennett uue laserkaitsesüsteemi kohta.
See on murranguline mitte üksnes Iisraelile, vaid kogu maailmale.
See on murranguline mitte üksnes seetõttu,
et võime nüüd vaenlast rünnata mitte ainult sõjaliselt,
vaid nad ka pankrotistada, rääkis peaminister uhkelt.
Ta lisas, et seni maksis üks Iron Dome'i tõrjerakett
kümneid tuhandeid dollareid ja hävitas ühe saabuva vaenlase raketi,
kuid lasersüsteemi abil
investeerib vaenlane nüüd kümneid tuhandeid dollareid ühte raketti
ja meie investeerime vaid kaks dollarit elektrisse, ütles ta.
Iisrael tegi aprillis olulise sammu
selle uue, teedrajava lasersüsteemi töövõime testimiseks,
tehes sarja katseid, mis hävitasid erinevaid õhuohte
äärmiselt keerukatest kaugustest, rääkis toona kaitseministeerium.
Iisraeli kolmekihilise raketitõrjesüsteemi kasutamine
on siiski äärmiselt kallis, samal ajal kui lasersüsteem
maksab vaid mõne dollari ühe kiire saatmise kohta.
Seda kasutatakse Iron Dome'i kõrval õhuohtude tõrjumiseks.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee